இசையமைப்பாளரும், பின்னணி பாடகியுமான பவதாரிணி இளையராஜா, நடிகை ரேவதியின் இயக்கத்தில் 2002 ஆம் ஆண்டு ஆங்கிலம், ஹிந்தி மற்றும் தமிழ் போன்ற பன்மொழிகளில் வெளிவந்த மித்ர, மை ஃப்ரெண்ட் (Mitr, My Friend) திரைப்படத்தில் இசையமைப்பாளராக அறிமுகமானார். அதன்பின் 2005 ஆம் ஆண்டில் வெளிவந்த அமிர்தம், 2012 ஆம் ஆண்டில் வெளிவந்த வெள்ளச்சி, போரிட பழகு போன்ற திரைப்படங்களில் இசையமைப்பாளராக பணியாற்றியுள்ளார் பவதாரிணி. 'பாரதி' படத்தில் இடம்பெற்ற 'மயில் போல பொண்ணு ஒன்னு' பாடலுக்காக தேசிய விருது பெற்ற இவர் சமீபத்தில் அனேகன் படத்தில் இடம்பெற்ற "ஆத்தாடி... ஆத்தாடி.." வரை அவ்வப்போது பாடி வருகிறார்.